Document ID: /roh_data/filtered/fineweb-2-filterrobots_roh.jsonl.gz/47199

L'analisa da las duas blackboxes mussia il mument che la tecnica dals dus trens saja stada en urden, ha la persuna raquintà vinavant.
Avert resta sch'i sa tracta d'in sbagl da tecnica vid las rodaias u disdir uman. Ina cumissiun speziala cun 50 persunas lavura vi da las investigaziuns.
Tenor la polizia pudess’igl ir anc emnas, fin che l’analisa è terminada.
Blers blessads han gia pudì bandundar ils ospidals
Tar la collisiun frontala da mardi eran mortas 10 persunas. Passa 80 persunas èn vegnidas blessadas. Tar las 21 persunas grevamain blessadas saja tenor indicaziuns da la polizia ina èn privel da vita. Er intginas autras sajan anc èn stadi critic.
Bleras persunas hajan dentant gia pudì bandunar ils ospitals.
Al lieu da la disgrazia lavuran las maschinas grevas
Al schoc causa la disgrazia mortala seguan uss las lavurs da rumida. Cun maschinas grevas provan las forzas da salvament, da survegnir liber il traject e da recuperar la terza blackbox.
RR novitads 15:00